ต่างชาติเมิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ตลาดหุ้นวันที่ 11 พ.ค. ฟื้นต่อแต่คงไม่แรง ถูกการเมืองถ่วง ต่างชาติยังขายของ แม้ปัญหากรีซคลี่คลายลงระดับหนึ่ง
น.ส.ธีรดา ชาญยิ่งยงค์ ผู้ช่วยผู้อำนวยการ ฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ดัชนีหุ้นวันนี้จะปรับตัวขึ้นต่อหรือไม่ ต้องติดตามดูว่าดัชนีดาวโจนส์จะดีตามดาวโจนส์ล่วงหน้าหรือไม่ หากดาวโจนส์บวกคงหนุนให้ดัชนีหุ้นในภูมิภาคนี้ฟื้นตัวตามรวมถึงไทยด้วย
อย่างไรก็ตาม ดัชนีหุ้นไทยคงเพิ่มขึ้นได้ไม่ไกล เพราะมีปัจจัยการเมืองคอยถ่วงไว้อยู่ เชื่อว่าจะเคลื่อนไหวในกรอบแนวรับ 763 จุด และแนวต้านที่ระดับ 792 จุด แต่หากการเมืองมีพัฒนาการในเชิงบวกก็จะเป็นปัจจัยเสริมให้หุ้นไทยฟื้นตัวแรงได้ 
มาร์เก็ตติง กล่าวว่า วานนี้ตลาดหุ้นทั่วเอเชียที่ปรับตัวขึ้นเพราะนักลงทุนคลายความกังวลปัญหาเศรษฐกิจยุโรป หลังประเทศกรีซได้รับเงินกู้ฉุกเฉิน แต่นักลงทุนต่างชาติยังขายหุ้นไทยเพื่อถือเงินสดและลดความเสี่ยงจากปัญหาทางการเมืองยังไม่ยุติ ทำให้ดัชนีมีโอกาสที่จะปรับตัวลงต่อเนื่อง 
“เมื่อเศรษฐกิจยุโรปผ่อนคลายลง นักลงทุนต่างชาติพร้อมที่จะลงทุนในสินทรัพย์เสี่ยง เดินเข้าไปซื้อหุ้นอีกรอบ และน่าจะส่งผลให้ราคาน้ำมันดิบล่วงหน้าฟื้นตัว จึงแนะนำให้ซื้อหุ้นกลุ่มพลังงาน”
วันที่ 10 พ.ค. ดัชนีหุ้นไทยปิดตลาดที่ระดับ 779.06 จุด เพิ่มขึ้น 10.51 จุด หรือ 1.37% มูลค่าการซื้อขาย 26,659 ล้านบาท แต่นักลงทุนต่างชาติขายสุทธิอีก 2,075 ล้านบาท แต่ลดลงจากขายวันละกว่า 5,000 ล้านบาทสองวันติดต่อกัน สถาบันซื้อสุทธิ 1,927 ล้านบาท